{{Drugbox
| Watchedfields = changed
| verifiedrevid = 459442331
| IUPAC_name = (RS)-N-(7-chloroquinolin-4-yl)-N,N-diethyl-pentane-1,4-diamine
| image = Chloroquine.svg
| width = 200
| image2 = Chloroquine 3D structure.png
| width2 = 180

| pronounce = 
| tradename = Aralen, Malarex, Resochin, Riboquin
| Drugs.com = 
| DailyMedID = Chloroquine
| licence_US = Chloroquine
| legal_US = Rx-only

| metabolism = Liver
| elimination_half-life = 1–2 bulan

| IUPHAR_ligand = 5535
| CAS_number_Ref = 
| CAS_number = 54-05-7
| ATC_prefix = P01
| ATC_suffix = BA01
| PubChem = 2719
| DrugBank_Ref = 
| DrugBank = DB00608
| ChemSpiderID_Ref = 
| ChemSpiderID = 2618
| UNII_Ref = 
| UNII = 886U3H6UFF
| KEGG_Ref = 
| KEGG = D02366
| ChEBI_Ref = 
| ChEBI = 3638
| ChEMBL_Ref = 
| ChEMBL = 76
| NIAID_ChemDB = 000733

| C=18 | H=26 | Cl=1 | N=3
| molecular_weight = 319.872 g/mol
| smiles = Clc1cc2nccc(c2cc1)NC(C)CCCN(CC)CC
| StdInChI_Ref = 
| StdInChI = 1S/C18H26ClN3/c1-4-22(5-2)12-6-7-14(3)21-17-10-11-20-18-13-15(19)8-9-16(17)18/h8-11,13-14H,4-7,12H2,1-3H3,(H,20,21)
| StdInChIKey_Ref = 
| StdInChIKey = WHTVZRBIWZFKQO-UHFFFAOYSA-N
|drug_name=Klorokuina|alt=|caption=|type=|MedlinePlus=|legal_status=|licence_EU=|pregnancy_AU=|pregnancy_US=|pregnancy_category=|legal_UK=P}}Klorokuin utawa Chloroquine''' ya iku sawijining obat kanggo terapi lan kemoprofilaksis lelara malaria lan bisa uga kanggo nyegah lara malaria kanggo wong sing arep lelungan menyang tlatah éndhemik malaria. Klorokuin kalebu ing golongan obat antimalaria pepanthan 4-aminoquinoline makarya kanthi nyegah tuwuhing parasit plasmodium ing sèl getih abang. Racaké obat iki maujud tablèt. Obat iki duwé jeneng dagang Chloroquine, Chloroquine Phosphate, Erlaquin, Malarex, Resochin, lan Riboquin.

 Sajarah 
Nalika taun 1800-an, kinin sulfat wiwit diékstrak saka wit kina. Sansaya suwé, panganggonan kinin ditinggalaké amarga duwé toksisitas kang dhuwur lan parasit malaria ngewangun resistensiné. Taun 1934, Bayer saka Jerman nggolèki alternatif anyar kanggo malaria sing dijenengaké klorokui. Senyawa klorokuin fosfat iki luwih polar lan luwih ora toksik. Klorokuin wis digunakaké awit perang donya kapindho. Miturut panaliten Centers for Disease Control (CDC) Amérikah Sarékat ing taun 2005, obat iki èfèktif nglawan sèl primata sing wis kena infeksi SARS utawa virus corona generasi kapisan sing ndayani manungsa. Ananging panalitèn kasebut amung tés in vitro ya iku pangujian ing sèl makhluk urip lan dudu makhluk urip.
 Piguna 
Klorokuin bisa kanggo nambani jinis malaria entheng kaya déné:

 Malaria vivaks disebabaké Plasmodium vivax Malaria ovalea disebabaké Plasmodium ovale Malaria malariae disebabaké Plasmodium malariaePanganggonan klorokuin iki racaké dibarengaké karo primakuin. Klorokuin ancasé kanggo maténi parasit stadium asèksual lan sèksual. Déné primakuin ancasé kanggo maténi hipnozoit ing sèl ati uga bisa maténi parasit asèksual ing eritrosit. Klorokuin ora bisa kanggo nambani Malaria falsiparum (malaria ganas utawa abot) sing disebabaké Plasmodium falciparum amarga wis resisten (kebal) marang obat iki.

Sakliyané kanggo nambani malaria, klorokuin uga digunakaké kanggo ngobati rheumatoid arthritis, amebiasis lan penyakit autoimun kaya ta lupus. Klorokuin duwé khasiyat mawa antivirus ing pirang-pirang virus kaya ta flavivirus, retrovirus, lan coronavirus. Klorokuin dipitayani bisa ngalangi tuwuhing virus ing jero awak. Ing panalitèn taun 2017, klorokuin èfèktif kanggo nyegah kadadéan replikasi HIV lan penyakit SARS.

 Dhosis 
Dhosis ngonsumsi klorokuin miturut lelara lan umur ya iku:

 Malaria 

 Dhiwasa: dina kapisan 600 mg, sakwisé 6-8 jam banjur diudhunaké dadi 300 mg. Dina kaping 2 lan 3 ya iku 300 mg sedina pisan.
 Bocah: dina kapisan 10 mg/kg bobot awak, sakwisé 6 jam banjur diudhunaké dadi 5 mg/ kg bobot awak. Dina kaping 2 lan 3 ya iku 5 mg/kg bobot awak sedina pisan.

 Nyegah malaria 

 Dhiwasa: 300 mg seminggu pisan. Klorokuin diombé sadurungé lelungan ing tlatah wabah malaria lan diterusaké 4 minggu sakwisé bali saka tlatah kasebut.
 Bocah: 5 mg/kg bobot awak. Klorokuin diombé sadurungé lelungan ing tlatah wabah malaria lan diterusaké 4 minggu sakwisé bali saka tlatah kasebut.

 Amébiasis 

 Dhiwasa: dina kapisan lan kapindho 600 mg. Dina sakbanjuré 300 mg lan dibarengi karo emetine utawa dehydroemetine suwéné 2–3 minggu
 Bocah: dina kapisan 6 mg/kg bobot awak, dhosis paling akèh 300 mg sedina.

 Rheumatoid arthritis 

 Dhiwasa : 150 mg sedina, dhosis paling akèh sedina 2,5 mg/kg bobot awak. Mandhegaké ngonsumsi menawa wis 6 sasi ora mari.
 Bocah : Dhosis sedina bisa nganti 3 mg/kg bobot awak. Mandhegaké ngonsumsi menawa wis 6 sasi ora mari.

 Lupus 

 Dhiwasa : 150 mg sedina, dhosis paling akèh sedina 2,5 mg/kg bobot awak. Dhokter bisa nyuda dhosis la njumbuhaké kahanan lan respon saka awak panandhang.

 Èfèk samping 

Èfèk samping kang umum ditemoni dening pawongan sing ngonsumsi klorokuin ya iku:

 Mangsur
 Mukok-mukok
 Kram weteng
 Otot krasa lemes
 Rambut mbrodhol lan malihing werna rambut

Déné èfèk samping sing mbebayani lan kudu mandhegaké anggoné ngombé klorokuin ya kuwi:

 Bengkak ing rai, lambé, ilat, lan gurung.
 Angèl ambegan
 Gatel-gatel
 Kejang
 Ganggunan ndeleng obyek utawa burem
 Kuping ndengung lan suda rungu
 Lemah otot akut
 Ilang napsu mangan
 Uyuh werna buthek
 Fèsès werna pucet
 Jaundice (kulit lan mata nguning)

Menawa nemoni èfèk samping kaya mangkono, panandhang kudu gagé-gagé nemoni dhokter.

 Kontrovérsi 
Klorokuin dipitayani minangka tamba lelara Covid-19. Panalitèn wiwitan babagan klorokuin dilakokaké dening Wuhan Institute of Virology saka Chinese Academy of Sciences. Adhedhasar panalitèn iku, klorokuin bisa nyuda ngrembakaning virus corona anyar kanggo tuwuh lan nginfeksi sèl nalika diuji menyang kethèk. Para wasis panalitèn ing Brazil mandhegaké uji klorokuin iki amarga pirang-pirang panandhang Covid-19 sing ngonsumsi obat iki kanthi dosis dhuwur, ditemokaké kabédanan ritme jantung sing mbebayani. Ana rong panandhang kang denyut jantungé abnormal sing dimangerténi minangka ventricular tachychardia'' banjur tilar donya.

Kapustakan 

Obat